  Майя Бывальцева Удмуртиысь биатлонистка Ульяна Кайшева Россилэн валтӥсь сборноеныз Дуннелэн кубокезлэн толсур люкетъёсызлы дасяське. Кунлэн валтӥсь командаезлэн тренировкаосыз Австриысь Обертиллиахын ортчо, ивортэмын Россысь Биатлонистъёслэн огазеяськонзылэн сайтаз. Валтӥсь команда Австриын 30-тӥ шуркынмонозь дасяськоз. Отысен спортсменъёс Словакиысь Поклюкае Дуннелэн кубокез понна вожвылъяськонлэн нырысетӥ люкетаз мынозы. Ӵошатсконъёс 2-тӥ толсуре суро эстафетаен но сингл-микстэн кутскозы. Ульяна Кайшева сяна, толсуре валтӥсь ӵошатсконъёсы эшшо одӥгез улосчимы пыриськоз – Можгаын вордскем Валерия Васнецова. Россилэн кыкетӥ сборнояз Ижкарысь Александр Поварницын шедиз.  Ватсалом, Олимпи чемпион Антон Шипулин толсуре IBU-лэн кубокез понна вожвылъяськонъёсы но «Ижевская винтовка» ӵошатсконэ пыриськыны дасяське.  Тегъёс: Спорт Биатлон Удмуртия Россия УльянаКайшева  